Sookoll

Elas kord seitsme maa ja mere taga ühes soos üks väike sookoll. Ta tundis end tihti üksikuna. Ta otsustas, et hakkab kirjutama raamatut. Tema raamatud rääkisid kõik soos elavatest loomadest, lindudest ja taimedest. Kuni ühel päeval otsustas ta ise loo välja mõelda.

Ta hakkas kirjutama lugu kaugetest maadest ja ühest imeilusast printsessist, kes võitleb lohedega ning lõpuks saab ta maadevalitsejaks. Kuid siis muutus ta järsku kurvaks ja ta otsustas neid kaugeid maid ise otsima minna. Ta võttis oma koti ja asus teele. Ta rändas üle soode, rabade, merede ja mägede, kuni jõudis ühe lossini. Ta kuulis, et lohe hoiab lossis printsessi vangis. Sookoll otsustas printsessile appi minna.

Ta muretses endale mõõga, kilbi ja korraliku raudrüü nagu rüütlile kohane. Nüüd hakkas ta sammuma lossi poole. Lossis nägi ta suurt kurja lohet, kes purskas tuld. Võitlus oli raske, kuid ta alistas draakoni ja vabastas lossirahva vangistusest. Nähes printsessi, muutus ta taas kord kurvaks, sest printsess oli ilus ja tema oli kole. Kui kuningas käskis tal raudse maski eest võtta, jooksis sookoll ühe järve äärde, kus tal tuli pisar silma ja ta hakkas nutma. Kurvalt võttis ta maski eest ja nägi järve veest oma üllatuseks imeilusa ja vapra printsi nägu. Ta ei teadnud, et kunagi ammu ammu oli kuri nõid muutnud ta sookolliks. Nõidusest vabanemiseks pidi ta lohe tapma ja printsessi päästma.

Prints jooksis kiiresti lossi, kus kuningas talle oma imeilusa tütre naiseks andis ja endisest sookollist sai paljude maade valitseja. Lossis peeti maha suur pulmapidu. Prints ja printsess said palju lapsi ja elavad õnnelikult tänaseni, kui nad just surnud pole.

Egert Suvi

5. b klass

Parksepa Keskkool